A4-0459/98

Πρόταση απόφασης του Συμβουλίου σχετικά με το ειδικό πρόγραμμα υλοποίησης του πέμπτου προγράμματος πλαισίου δράσεων έρευνας και εκπαίδευσης της Ευρωπαϊκής Κοινότητας Ατομικής Ενέργειας («Διατήρηση του οικοσυστήματος») (1998 έως 2002) (COM(98)0306 - C4-0430/98 - 98/0187(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Τίτλος

>Αρχικό κείμενο>

Πρόταση απόφασης του Συμβουλίου για τη θέσπιση ειδικού προγράμματος (ΕΥΡΑΤΟΜ) έρευνας και εκπαίδευσης στον τομέα «Διατήρηση του οικοσυστήματος» (1998 έως 2002).

>Κείμενο μετά την ψηφοφορία στο ΕΚ>

Πρόταση απόφασης του Συμβουλίου για τη θέσπιση ειδικού προγράμματος (ΕΥΡΑΤΟΜ) έρευνας και εκπαίδευσης στον τομέα

«Πυρηνική Ενέργεια» (1998 έως 2002).

(Τροπολογία 2)

Πέμπτη αιτιολογική σκέψη

>Αρχικό κείμενο>

ότι, κατά την υλοποίηση του εν λόγω προγράμματος, και βάσει κυρίως του άρθρου 101 της Συνθήκης, ενδέχεται να αποδειχθεί σκόπιμο να αναπτυχθούν δραστηριότητες διεθνούς συνεργασίας με τρίτες χώρες και διεθνείς οργανισμούς[semigr ]

>Κείμενο μετά την ψηφοφορία στο ΕΚ>

ότι, κατά την υλοποίηση του εν λόγω προγράμματος, και βάσει κυρίως του άρθρου 101

και του άρθρου 206 της Συνθήκης, ενδέχεται να αποδειχθεί σκόπιμο να αναπτυχθούν δραστηριότητες διεθνούς συνεργασίας με τρίτες χώρες και διεθνείς οργανισμούς[semigr ]

(Τροπολογία 3)

Άρθρο 1

>Αρχικό κείμενο>

Σύμφωνα με τις διατάξεις του άρθρου 3 παράγραφος 1 του πέμπτου προγράμματος πλαισίου, το ειδικό πρόγραμμα με αντικείμενο τη διατήρηση του οικοσυστήματος (στο εξής «ειδικό πρόγραμμα») θεσπίζεται για το χρονικό διάστημα από [ημερομηνία έγκρισης του προγράμματος] μέχρι 31 Δεκεμβρίου 2002.

>Κείμενο μετά την ψηφοφορία στο ΕΚ>

Σύμφωνα με τις διατάξεις του άρθρου 3 παράγραφος 1 του πέμπτου προγράμματος πλαισίου, το ειδικό πρόγραμμα με αντικείμενο την

πυρηνική ενέργεια (στο εξής «ειδικό πρόγραμμα») θεσπίζεται για το χρονικό διάστημα από [ημερομηνία έγκρισης του προγράμματος] μέχρι 31 Δεκεμβρίου 2002.

(Τροπολογία 4)

Άρθρο 2, παράγραφοι 1, 2 και 3

>Αρχικό κείμενο>

1. Σύμφωνα με το Άρθρο 2 του πέμπτου προγράμματος πλαισίου, το ποσό που κρίνεται απαραίτητο για την εκτέλεση του ειδικού προγράμματος (καλούμενο στο εξής «ποσό») ανέρχεται σε 1,141 εκατ. Ecu, από τα οποία 13% κατ' ανώτατο όριο για τις διοικητικές δαπάνες της Επιτροπής.

>Κείμενο μετά την ψηφοφορία στο ΕΚ>

1. Σύμφωνα με το

Παράρτημα ΙΙΙ του πέμπτου προγράμματος πλαισίου, το ποσό που κρίνεται απαραίτητο για την εκτέλεση του ειδικού προγράμματος (καλούμενο στο εξής «ποσό») ανέρχεται σε 979 εκατ. Ευρώ, από τα οποία Χ,ΧΧ% κατ' ανώτατο όριο για τις διοικητικές δαπάνες της Επιτροπής.

>Αρχικό κείμενο>

2. Στο παράρτημα Ι παρατίθεται ενδεικτική κατανομή του ως άνω ποσού.

>Κείμενο μετά την ψηφοφορία στο ΕΚ>

2. Στο παράρτημα Ι παρατίθεται ενδεικτική κατανομή του ως άνω ποσού.

>Αρχικό κείμενο>

3. Από το ποσό αυτό,

>Κείμενο μετά την ψηφοφορία στο ΕΚ>

3. Από το ποσό αυτό,

>Αρχικό κείμενο>

- 375 εκατ. Ecu αφορούν την περίοδο 1998-1999, και

>Κείμενο μετά την ψηφοφορία στο ΕΚ>

- 238,2 εκατ. Ευρώ αφορούν την περίοδο 1998-1999, και

>Αρχικό κείμενο>

- 766 εκατ. Ecu αφορούν την περίοδο 2000-2002.

>Κείμενο μετά την ψηφοφορία στο ΕΚ>

- 740,8 εκατ. Ευρώ αφορούν την περίοδο 2000-2002.

>Αρχικό κείμενο>

Εφόσον συντρέχουν λόγοι, το τελευταίο ανωτέρω ποσό αναπροσαρμόζεται με τις προϋποθέσεις που προβλέπονται στο άρθρο 3 παράγραφος 3 του πέμπτου προγράμματος πλαισίου.

>Κείμενο μετά την ψηφοφορία στο ΕΚ>

Εφόσον συντρέχουν λόγοι, το τελευταίο ανωτέρω ποσό αναπροσαρμόζεται με τις προϋποθέσεις που προβλέπονται στο

άρθρο 2 του πέμπτου προγράμματος πλαισίου.

(Τροπολογία 5)

Άρθρο 2, παράγραφος 4

>Αρχικό κείμενο>

4. Η αρμόδια για τον προϋπολογισμό αρχή καθορίζει, μεριμνώντας για την τήρηση των επιστημονικών και τεχνολογικών στόχων και των προτεραιοτήτων που καθορίζονται στην παρούσα απόφαση, τις πιστώσεις για κάθε οικονομικό έτος, λαμβάνοντας υπόψη τους διαθέσιμους πόρους που έχουν εγκριθεί στο πλαίσιο των πολυετών δημοσιονομικών πρακτικών.

>Κείμενο μετά την ψηφοφορία στο ΕΚ>

4. Η αρμόδια για τον προϋπολογισμό αρχή καθορίζει, μεριμνώντας για την τήρηση των επιστημονικών και τεχνολογικών στόχων που καθορίζονται στην παρούσα απόφαση, τις πιστώσεις για κάθε οικονομικό έτος.

(Τροπολογία 6)

Άρθρο 5, παράγραφος 1, εδάφιο 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Η Επιτροπή δημοσιεύει το πρόγραμμα εργασίας και κάθε ενημερωμένη έκδοσή του σε γραπτή και ηλεκτρονική μορφή (Internet).

(Τροπολογία 7)

Άρθρο 5, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Όλες οι προτάσεις για δράσεις ΕΤΑ θα λαμβάνουν υπόψη τις πολιτικές της Ευρωπαϊκής Ένωσης για τις ίσες ευκαιρίες.

(Τροπολογία 8)

Άρθρο 6, παράγραφος 2

>Αρχικό κείμενο>

2. Για την υλοποίηση του προγράμματος, η Επιτροπή επικουρείται από επιτροπή συμβουλευτικού χαρακτήρα. Η σύνθεση, οι διαδικασίες και οι ρυθμίσεις λειτουργίας της τελευταίας είναι αυτές που καθορίζονται στην απόφαση του Συμβουλίου 84/338/ΕΥΡΑΤΟΜ, ΕΚΑΧ, ΕΟΚ σχετικά με τις συμβουλευτικές επιτροπές επί θεμάτων διαχείρισης και συντονισμού, σε ό,τι αφορά τη σχάση, και αυτές που καθορίζονται στην απόφαση του Συμβουλίου της 16ης Δεκεμβρίου 1980 σχετικά με τη συμβουλευτική επιτροπή για το πρόγραμμα σύντηξης, σε ό,τι αφορά τη σύντηξη.

>Κείμενο μετά την ψηφοφορία στο ΕΚ>

2. Για την υλοποίηση του προγράμματος, η Επιτροπή επικουρείται από επιτροπή συμβουλευτικού χαρακτήρα. Η σύνθεση, οι διαδικασίες και οι ρυθμίσεις λειτουργίας της τελευταίας είναι αυτές που καθορίζονται στην απόφαση του Συμβουλίου 84/338/ΕΥΡΑΤΟΜ, ΕΚΑΧ, ΕΟΚ σχετικά με τις συμβουλευτικές επιτροπές επί θεμάτων διαχείρισης και συντονισμού, σε ό,τι αφορά τη σχάση, και αυτές που καθορίζονται στην απόφαση του Συμβουλίου της 16ης Δεκεμβρίου 1980 σχετικά με τη συμβουλευτική επιτροπή για το πρόγραμμα σύντηξης, σε ό,τι αφορά τη σύντηξη.

Οι συνεδριάσεις της επιτροπής είναι, κατά κανόνα, δημόσιες, εκτός εάν ληφθεί αντίθετη απόφαση δεόντως αιτιολογημένη και δημοσιευμένη εγκαίρως. Οι ημερήσιες διατάξεις και τα πλήρη πρακτικά των συνεδριάσεων και των δύο αυτών επιτροπών, περιλαμβανομένων και των αποτελεσμάτων των ψηφοφοριών, δημοσιεύονται χωρίς καθυστέρηση σε χαρτί και σε ηλεκτρονική μορφή (στο Ιντερνέτ). Οι επιτροπές διατηρούν δημόσια μητρώα των δηλώσεων ενδιαφέροντος των μελών τους.

>Αρχικό κείμενο>

>Κείμενο μετά την ψηφοφορία στο ΕΚ>

Οι παρούσες διατάξεις εγκρίνονται σύμφωνα με τη θέση του Κοινοβουλίου σε ό,τι αφορά μια νέα πράξη με την οποία ορίζονται οι αρχές που διέπουν τις επιτροπές της Ευρωπαϊκής Ένωσης, των οποίων προεδρεύει η Επιτροπή, και οι κανονιστικές εξουσίες της Επιτροπής.

(Τροπολογία 9)

Άρθρο 6α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 6α

Η προστασία των οικονομικών συμφερόντων των Ευρωπαϊκών Κοινοτήτων παρέχεται σύμφωνα με τον Κανονισμό (ΕΚ, ΕΥΡΑΤΟΜ) αριθ. 2988/95 για την προστασία των οικονομικών συμφερόντων των Ευρωπαϊκών Κοινοτήτων(1).

_________________

(1) ΕΕ L 312 της 23.12.1995, σελ. 1

(Τροπολογία 10)

ΠΑΡΑΡΤΗΜΑ ΙΙ, εισαγωγή, Στρατηγικός στόχος του προγράμματος, δεύτερο εδάφιο, πρώτη παύλα

>Αρχικό κείμενο>

- μια κεντρική δράση στο πεδίο της ελεγχόμενης θερμοπυρηνικής σύντηξης, με σκοπό την περαιτέρω ανάπτυξη των βάσεων που είναι αναγκαίες για ενδεχόμενη κατασκευή ενός πειραματικού αντιδραστήρα, καθώς και των βασικών εννοιών και τεχνολογιών που απαιτούνται μακροπρόθεσμα για τον αντιδραστήρα.

>Κείμενο μετά την ψηφοφορία στο ΕΚ>

- μια κεντρική δράση στο πεδίο της ελεγχόμενης θερμοπυρηνικής σύντηξης, με σκοπό

τη διατήρηση σε υψηλό επίπεδο των τεχνολογικών γνώσεων και εμπειρίας στον τομέα της ελεγχόμενης θερμοπυρηνικής σύντηξης με μακροπρόθεσμη προοπτική την ενδεχόμενη κατασκευή ασφαλών, καθαρών και ανταγωνιστικών, από οικονομική άποψη, πρωτοτύπων αντιδραστήρων για ηλεκτροπαραγωγούς σταθμούς που θα λειτουργούν υπό την επίβλεψη επιχειρήσεων κοινής ωφελείας σε μια ολοένα και περισσότερο φιλελεύθερη και ιδιωτικοποιημένη αγορά.

(Τροπολογία 11)

ΠΑΡΑΡΤΗΜΑ ΙΙ, σημείο α), υποσημείο i), πρώτη παύλα, πρώτο εδάφιο

>Αρχικό κείμενο>

- Συνέχιση της έρευνας που έχει ήδη δρομολογηθεί. Οι δραστηριότητες στο πεδίο της φυσικής και της τεχνολογίας της σύντηξης φιλοδοξούν να αναπτύξουν, στο πλαίσιο κυρίως συνεργασιών, της κοινής επιχείρησης JET (Joint European Torus) και της ευρωπαϊκής βιομηχανίας, τις δυνατότητες κατασκευής ενός πειραματικού αντιδραστήρα[semigr ] η ευρωπαϊκή συμμετοχή στην κατασκευαστική μελέτη (EDA/Engineering Design Activities) του ITER θα συνεχιστεί με σκοπό ενδεχόμενη κατασκευή του.

>Κείμενο μετά την ψηφοφορία στο ΕΚ>

- Επόμενο Βήμα. Οι δραστηριότητες στο πεδίο της φυσικής και της τεχνολογίας της σύντηξης φιλοδοξούν να αναπτύξουν, στο πλαίσιο κυρίως συνεργασιών, της κοινής επιχείρησης JET (Joint European Torus) και της ευρωπαϊκής βιομηχανίας, τις δυνατότητες κατασκευής ενός πειραματικού αντιδραστήρα[semigr ] η ευρωπαϊκή συμμετοχή στην κατασκευαστική μελέτη (EDA/Engineering Design Activities) του ITER θα συνεχιστεί με σκοπό ενδεχόμενη κατασκευή του. Ως μέρος του Προγράμματος ITER (Διεθνής Θερμοπυρηνικός Πειραματικός Αντιδραστήρας) συγκροτείται επιλεγμένη Διεθνής Κοινοβουλευτική Επιτροπή (IPC) στην οποία, σύμφωνα με ειδική διαδικασία, εκπροσωπούνται μέλη των κοινοβουλίων των συμμετεχόντων στο ITER (Ευρωπαϊκή Ένωση, Ηνωμένες Πολιτείες της Αμερικής, Ιαπωνία και Ρωσία). Ενημερώνονται για τα τεχνικά και δημοσιονομικά αποτελέσματα του ITER. Η IPC έχει δικαίωμα να λαμβάνει ενημέρωση και να γνωμοδοτεί. Την πρωτοβουλία επ' αυτού λαμβάνει η Επιτροπή σε συμφωνία με το Ευρωπαϊκό Κοινοβούλιο. Το κόστος της IPC καλύπτεται από το Πρόγραμμα ITER.

(Τροπολογία 12)

ΠΑΡΑΡΤΗΜΑ ΙΙ, σημείο α), υποσημείο i), δεύτερη παύλα, δεύτερο εδάφιο

>Αρχικό κείμενο>

Προτεραιότητες της έρευνας: Η κατασκευή, εκμετάλλευση και βελτίωση των πειραματικών διατάξεων, προτεραιότητες που είχαν καθοριστεί κατά το προηγούμενο πρόγραμμα πλαίσιο, και εκσυγχρονισμός άλλων διατάξεων που ήδη υπάρχουν[semigr ] μέθοδοι διάγνωσης και δράσης που αφορούν το πλάσμα σύντηξης[semigr ] συνέχιση των θεωρητικών μελετών[semigr ] μελέτες που αποσκοπούν στον τηλεχειρισμό μιας μηχανής σύντηξης[semigr ] παράλληλα με τη μαγνητική συγκράτηση του πλάσματος, συντονισμός της έρευνας για μη στρατιωτικούς σκοπούς στα διάφορα κράτη μέλη με αντικείμενο την αδρανειακή συγκράτηση του πλάσματος και ενδεχόμενη επεξεργασία νέων εννοιών.

>Κείμενο μετά την ψηφοφορία στο ΕΚ>

Προτεραιότητες της έρευνας: Η κατασκευή, εκμετάλλευση και βελτίωση των πειραματικών διατάξεων, προτεραιότητες που είχαν καθοριστεί κατά το προηγούμενο πρόγραμμα πλαίσιο, και εκσυγχρονισμός άλλων διατάξεων που ήδη υπάρχουν[semigr ] μέθοδοι διάγνωσης και δράσης που αφορούν το πλάσμα σύντηξης[semigr ] συνέχιση των θεωρητικών μελετών[semigr ] μελέτες που αποσκοπούν στον τηλεχειρισμό μιας μηχανής σύντηξης[semigr ] παράλληλα με

την βασική έρευνα στον τομέα των tokamak, συνέχιση του φάσματος τεχνολογικών επιλογών στις εθνικές συνεργασίες, περιλαμβανομένων των σφαιρικών tokamak, των stellarators, της αδρανειακής συγκράτησης του πλάσματος και της συνέχισης των εργασιών στον τομέα της θεωρητικής φυσικής του πλάσματος

(Τροπολογία 13)

ΠΑΡΑΡΤΗΜΑ ΙΙ, σημείο α), υποσημείο i), τρίτη παύλα, δεύτερο εδάφιο

>Αρχικό κείμενο>

Προτεραιότητες της έρευνας: Η ανάπτυξη τριτιογόνων επενδύσεων και ενός δομικού υλικού αναφοράς για την κατασκευή δομοστοιχείων προσαρμοσμένων στο έργο DEMO[semigr ] διερευνητικές μελέτες για τον DEMO με αντικείμενο την ανάπτυξη προηγμένων υλικών χαμηλής ενεργοποίησης και ανθεκτικών στην ακτινοβολία[semigr ] νέα αξιολόγηση της ασφάλειας και των επιπτώσεων επί του περιβάλλοντος[semigr ] ανάλυση των κοινωνικοοικονομικών πτυχών της ενέργειας σύντηξης[semigr ] θεωρητική μελέτη ενός έργου αναφοράς για τον DEMO.

>Κείμενο μετά την ψηφοφορία στο ΕΚ>

Προτεραιότητες της έρευνας: Η ανάπτυξη τριτιογόνων επενδύσεων και ενός δομικού υλικού αναφοράς για την κατασκευή δομοστοιχείων προσαρμοσμένων στο έργο DEMO[semigr ] διερευνητικές μελέτες για τον DEMO με αντικείμενο την ανάπτυξη προηγμένων υλικών χαμηλής ενεργοποίησης και ανθεκτικών στην ακτινοβολία[semigr ] νέα αξιολόγηση της ασφάλειας και των επιπτώσεων επί του περιβάλλοντος[semigr ] ανάλυση των κοινωνικοοικονομικών πτυχών της ενέργειας σύντηξης[semigr ] θεωρητική μελέτη ενός έργου αναφοράς για τον DEMO.

Η κεντρική δράση περιλαμβάνει επίσης πλήρη αξιολόγηση των τεχνικών, κοινωνικών, περιβαλλοντικών και οικονομικών προοπτικών για τους αντιδραστήρες σύντηξης σε μια ολοένα και περισσότερο φιλελεύθερη και ιδιωτικοποιημένη αγορά ηλεκτρικής ενέργειας. Η αξιολόγηση θα γίνει από κορυφαία στο είδος της ανεξάρτητη εταιρία τεχνικών συμβούλων που θα επιλεγεί από το Συμβούλιο και το Κοινοβούλιο. Θα συγκροτηθεί επίσης Επιτροπή Κοινότητας Χρηστών, στην οποία θα μετέχουν εμπειρογνώμονες και διοικητικά στελέχη των ενεργειακών επιχειρήσεων κοινής ωφελείας, με αποστολή να εξασφαλίζει ότι η έρευνα για τη σύντηξη ανταποκρίνεται στις ανάγκες των επιχειρήσεων κοινής ωφελείας. Η επιτροπή αυτή θα υποβάλλει κάθε χρόνο στο Συμβούλιο και το Ευρωπαϊκό Κοινοβούλιο έκθεση με τις διαπιστώσεις της

(Τροπολογία 14)

ΠΑΡΑΡΤΗΜΑ ΙΙ, σημείο α), υποσημείο ii), πρώτη παύλα, δεύτερο εδάφιο

>Αρχικό κείμενο>

Προτεραιότητες ΕΤΑ: ανάπτυξη κοινής βάσης και μεθόδων για τον προσδιορισμό της απομένουσας διάρκειας ζωής[semigr ] επιπτώσεις της γήρανσης στην ακεραιότητα των δομικών μερών και των συστημάτων[semigr ] βελτίωση των μεθόδων επιθεώρησης και παρακολούθησης για αύξηση της ασφάλειας και μείωση των περιστατικών έκθεσης εξαιτίας επαγγελματικών δραστηριοτήτων[semigr ] εκσυγχρονισμός των συστημάτων ελέγχων[semigr ] στρατηγικές πρόληψης και μετριασμού των σοβαρών ατυχημάτων[semigr ] διασύνδεση ανθρώπου-μηχανής[semigr ] οργάνωση και διαχείριση της ασφάλειας.

>Κείμενο μετά την ψηφοφορία στο ΕΚ>

Προτεραιότητες ΕΤΑ: ανάπτυξη κοινής βάσης και μεθόδων για τον προσδιορισμό της

ασφαλούς παύσης της λειτουργίας[semigr ] επιπτώσεις της γήρανσης στην ακεραιότητα των δομικών μερών και των συστημάτων[semigr ] βελτίωση των μεθόδων επιθεώρησης και παρακολούθησης για αύξηση της ασφάλειας και μείωση των περιστατικών έκθεσης εξαιτίας επαγγελματικών δραστηριοτήτων κατά τη σταδιακή κατάργηση[semigr ] στρατηγικές πρόληψης και μετριασμού των σοβαρών ατυχημάτων[semigr ] διασύνδεση ανθρώπου-μηχανής[semigr ] οργάνωση και διαχείριση της ασφάλειας και διασφαλίσεις.

(Τροπολογία15)

ΠΑΡΑΡΤΗΜΑ ΙΙ, σημείο α), υποσημείο ii), δεύτερη παύλα, δεύτερο εδάφιο

>Αρχικό κείμενο>

Προτεραιότητες ΕΤΑ: αναζήτηση κοινής αντίληψης και συναίνεσης σχετικά με τη διαχείριση και αποθήκευση των ραδιενεργών αποβλήτων, όπου θα περιλαμβάνονται η ελαχιστοποίηση των αποβλήτων και οι δυνατότητες που προσφέρονται από τον χημικό διαχωρισμό και τη μεταστοιχείωση[semigr ] δοκιμή και επίδειξη του τεχνικώς εφικτού της αποθήκευσης σε υπόγεια εργαστήρια μεγάλου βάθους, όπου συμπεριλαμβάνονται η αξιολόγηση των χώρων αποθήκευσης και η μακροπρόθεσμη συμπεριφορά αυτών[semigr ] κοινό πλαίσιο για την αξιολόγηση και διαχείριση της ασφάλειας του όλου κύκλου του καυσίμου, συμπεριλαμβανομένων των κοινωνικών πτυχών[semigr ] συστήματα εγγύησης ποιότητας.

>Κείμενο μετά την ψηφοφορία στο ΕΚ>

Προτεραιότητες ΕΤΑ: αναζήτηση κοινής αντίληψης και συναίνεσης σχετικά με τη διαχείριση και αποθήκευση των ραδιενεργών αποβλήτων, όπου θα περιλαμβάνεται η ελαχιστοποίηση των αποβλήτων[semigr ]

δοκιμή και επίδειξη του τεχνικώς εφικτού της χρησιμοποίησης του χημικού διαχωρισμού και της μεταστοιχείωσης περιλαμβανομένης της κατασκευής συστήματος μεταστοιχείωσης για επίδειξη[semigr ] δοκιμή και επίδειξη του τεχνικώς εφικτού της αποθήκευσης σε υπόγεια εργαστήρια μεγάλου βάθους, όπου συμπεριλαμβάνονται η αξιολόγηση των χώρων αποθήκευσης και η μακροπρόθεσμη συμπεριφορά αυτών[semigr ] κοινό πλαίσιο για την αξιολόγηση και διαχείριση της ασφάλειας του όλου κύκλου του καυσίμου, συμπεριλαμβανομένων των κοινωνικών πτυχών[semigr ] συστήματα εγγύησης ποιότητας.

(Τροπολογία 16)

ΠΑΡΑΡΤΗΜΑ ΙΙ, σημείο α), υποσημείο ii), παύλα 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

- Έρευνα για την υποστήριξη του πυρηνικού αφοπλισμού. Υποστήριξη του πυρηνικού αφοπλισμού καιέρευνα για την επίσπευσή του μέσω τεχνικής συνδρομής σε συνεργασία με τις πυρηνικές δυνάμεις και με το Διεθνή Οργανισμό Ατομικής Ενέργειας στη Βιέννη, η οποία θα περιλαμβάνει, ειδικότερα, τεχνικές ακίνδυνης αφαίρεσης των πυρηνικών συστατικών από τα ατομικά όπλα[semigr ]

(Τροπολογία 18)

ΠΑΡΑΡΤΗΜΑ ΙΙ, σημείο β), πρώτο εδάφιο

>Αρχικό κείμενο>

Στόχος είναι η εδραίωση και προώθηση της εξειδικευμένης γνώσης και της επάρκειας σε ό,τι αφορά την ακτινοπροστασία με σκοπό να διατηρηθούν και να βελτιωθούν η ασφάλεια και η αποτελεσματικότητα της χρήσης των ιονιζουσών ακτινοβολιών στη βιομηχανία και την ιατρική, να καταστεί δυνατή η ορθότερη αξιολόγηση και διαχείριση των φυσικών πηγών ακτινοβολίας και να υποστηριχθούν η ανάπτυξη και η εφαρμογή προτύπων ακτινοπροστασίας.

>Κείμενο μετά την ψηφοφορία στο ΕΚ>

Στόχος είναι η εδραίωση και προώθηση της εξειδικευμένης γνώσης και της επάρκειας σε ό,τι αφορά την ακτινοπροστασία με σκοπό να διατηρηθούν και να βελτιωθούν η ασφάλεια και η αποτελεσματικότητα της χρήσης των ιονιζουσών ακτινοβολιών στη βιομηχανία και την ιατρική, να καταστεί δυνατή η ορθότερη αξιολόγηση και διαχείριση των φυσικών πηγών ακτινοβολίας και να υποστηριχθούν η ανάπτυξη και η εφαρμογή προτύπων ακτινοπροστασίας.

Βασική έρευνα με στόχο τον καθορισμό κριτηρίων για την πυρηνική ασφάλεια που θα ισχύουν σ' όλη την Ευρωπαϊκή Ένωση

(Τροπολογία 21)

ΠΑΡΑΡΤΗΜΑ ΙΙ, σημείο β), πρώτη παύλα, πρώτο εδάφιο

>Αρχικό κείμενο>

- Ακτινοπροστασία και υγεία. Η έρευνα θα επικεντρωθεί σε βελτίωση της εκτίμησης των κινδύνων που παρουσιάζουν οι χαμηλές και παρατεταμένες δόσεις ιονιζουσών ακτινοβολιών.

>Κείμενο μετά την ψηφοφορία στο ΕΚ>

- Ακτινοπροστασία και υγεία. Η έρευνα θα επικεντρωθεί σε βελτίωση της εκτίμησης των κινδύνων που παρουσιάζουν οι χαμηλές και παρατεταμένες δόσεις ιονιζουσών ακτινοβολιών,

λαμβάνοντας ιδιαίτερα υπόψη τις άμεσες και έμμεσες επιπτώσεις στους ανθρώπους καθώς και τις γενικές ερευνητικές εργασίες σχετικά με την επίδραση στις κληρονομικές καταβολές.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου σχετικά με τα ειδικά προγράμματα υλοποίησης του πέμπτου προγράμματος πλαισίου δράσεων έρευνας και εκπαίδευσης της Ευρωπαϊκής Κοινότητας Ατομικής Ενέργειας («Διατήρηση του οικοσυστήματος») (1998-2002) (COM(98)0306 - C4-0430/98 - 98/0187(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0306 - 98/0187(CNS)) ((ΕΕ C 236 της 28.7.98, σελ. 10)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 7 της Συνθήκης ΕΥΡΑΤΟΜ (C4-0430/98 ),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας και τις γνωμοδοτήσεις της Επιτροπής Προϋπολογισμών και της Επιτροπής Εξωτερικών Οικονομικών Σχέσεων (A4-0459/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 119, παράγραφος 2, της Συνθήκης ΕΥΡΑΤΟΜ[semigr ]

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.